กรุณพล เทียนสุวรรณ

**กรุณพล เทียนสุวรรณ** (เกิด 4 มีนาคม พ.ศ. 2519)  เป็นนักการเมืองชาวไทย ปัจจุบันดำรงตำแหน่งรองโฆษกพรรคประชาชน และอดีตสมาชิกสภาผู้แทนราษฎร แบบบัญชีรายชื่อ

## ประวัติ
กรุณพลเกิดเมื่อวันที่ 4 มีนาคม พ.ศ. 2519 ที่โรงพยาบาลศิริราช เป็นบุตรพลตำรวจตรี เทอดพงษ์ เทียนสุวรรณ กับประภัสสร พานิชกุล อดีตนางสาวไทย พ.ศ. 2509 เขาเติบโตในหลายจังหวัดเนื่องจากบิดาเป็นตำรวจ ก่อนที่จะกลับมายังกรุงเทพมหานคร ชื่อเล่นว่า "เพชร" นั้นสืบเนื่องจากหลังจากเกิดได้ไปเติบโตที่จังหวัดเพชรบุรี 

สำเร็จการศึกษาระดับประถมศึกษา จากโรงเรียนอนุบาลราชบุรี ระดับมัธยมศึกษาตอนต้น จากโรงเรียนเบญจมราชูทิศ ราชบุรี ระดับมัธยมศึกษาตอนปลาย จากโรงเรียนสามเสนวิทยาลัย และระดับปริญญาตรี คณะเศรษฐศาสตร์ ภาควิชาเศรษฐศาสตร์เกษตรและทรัพยากร จากมหาวิทยาลัยเกษตรศาสตร์

## งานการเมือง
กรุณพล เป็นเป็นหนึ่งในผู้ลงชื่อคัดค้านการยุบพรรคอนาคตใหม่ ในช่วงการประท้วงในประเทศไทย พ.ศ. 2563–2564 กรุณพลประกาศจุดยืนสนับสนุนผู้ชุมนุมประท้วง เรียกร้องให้พลเอก ประยุทธ์ จันทร์โอชา ลาออกจากตำแหน่งนายกรัฐมนตรี และเรียกร้องรัฐธรรมนูญฉบับใหม่ และเคยขึ้นปราศรัยร่วมม็อบเมื่อวันที่ 19 กันยายน ทำให้เขาถูกคนในวงการบันเทิงบางกลุ่มได้ทำการแบนเขา แม้การร่วมชุมนุมในครั้งนั้นไม่ได้เป็นการคิดล้มล้างการปกครอง แต่ต้องการให้กฎหมายเป็นกฎหมาย ให้ประเทศไทยมีระบอบประชาธิปไตยที่ถูกต้อง

เพชรเริ่มมีชื่อเสียงในแวดวงการเมืองจากรายการโหนกระแส ที่ช่วงหนึ่งมีการพูดถึงสนธิญา สวัสดี ที่ปรึกษากรรมาธิการ การกฎหมาย การยุติธรรม และสิทธิมนุษยชน ของสภาผู้แทนราษฎรไทย ชุดที่ 25 ที่ประกาศตรวจสอบกรณีการออกมาของดารา นักร้อง และผู้มีชื่อเสียง เกี่ยวกับสถานการณ์โรคโควิด-19 ในปัจจุบัน ที่ไม่ตรงกับความเป็นจริง ซึ่งเป็นการกระทำที่ผิดกฎหมายหลายข้อหา

ในช่วงปลายปี พ.ศ. 2564 กรุณพลเข้ามามีบทบาทในแวดวงการเมืองแบบเต็มตัวเมื่อได้ลงสมัครในการเลือกตั้งสมาชิกสภาผู้แทนราษฎรกรุงเทพมหานครแทนตำแหน่งที่ว่าง สังกัดพรรคก้าวไกล โดยเป็นการเลือกตั้งซ่อม เนื่องจากสิระ เจนจาคะ ถูกศาลรัฐธรรมนูญวินิจฉัยให้พ้นจากตำแหน่งเนื่องจากเคยถูกศาลพิพากษาจำคุกในคดีทีเกี่ยวกับการทุจริต แต่พ่ายแพ้ให้กับสุรชาติ เทียนทอง ต่อมาเขาเป็นรองโฆษกพรรคก้าวไกล ร่วมกับสุทธวรรณ สุบรรณ ณ อยุธยา 

และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาลงสมัคร สส. แบบบัญชีรายชื่อพรรคก้าวไกล ลำดับที่ 21 และได้รับการเลือกตั้งเป็นสมัยแรก

### สมาชิกสภาผู้แทนราษฎร
กรุณพล เทียนสุวรรณ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แบบบัญชีรายชื่อ สังกัดพรรคก้าวไกล → พรรคประชาชน (พ.ศ. 2567)

## ผลงานในวงการบันเทิงก่อนทำงานการเมือง

### ละครโทรทัศน์

### ผลงานละครชุด

### ซิตคอม

### ภาพยนตร์

### มิวสิกวิดีโอ
2542 เพลง ออกมาได้ไหม โฟร์ท นฤมล จิวังกูร

### พิธีกร
**โทรทัศน์**
* **พ.ศ. 2560** : รายการ Food Morning เมนูจานเด็ด (ผลิตโดย อานเซอร์ โปรดักชั่น) ทุกวันอาทิตย์ เวลา 11.25 - 11.50 น. ทางช่อง 5
* **พ.ศ. 2562** : รายการ Food Morning เพื่อมืออาชีพ (ผลิตโดย อานเซอร์ โปรดักชั่น) ทุกวันเสาร์ เวลา 13.00 - 13.30 น. ทางช่อง อมรินทร์ทีวี
* **พ.ศ. 2565** : รายการ เป็นเรื่องใหญ่ (ผลิตโดย รวมหัว ทีวี) ทุกวันจันทร์ - ศุกร์ เวลา 17:15 - 18:00 น. ทางช่อง JKN18 (หมายเลข 18) ร่วมกับ ภูวนาท คุนผลิน, ธัญญาเรศ เองตระกูล (เริ่มวันจันทร์ที่ 14 กุมภาพันธ์ 2565)

## อ้างอิง

## แหล่งข้อมูลอื่น
* 

หมวดหมู่:บุคคลที่ยังมีชีวิตอยู่
หมวดหมู่:บุคคลจากกรุงเทพมหานคร
หมวดหมู่:ชาวไทยเชื้อสายแต้จิ๋ว
หมวดหมู่:นักแสดงชายชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:นักแสดงชายจากกรุงเทพมหานคร
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:พิธีกรชาวไทย
หมวดหมู่:ผู้ประกาศข่าวช่อง 18
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคก้าวไกล
หมวดหมู่:นักการเมืองพรรคประชาชน (พ.ศ. 2567)
หมวดหมู่:บุคคลจากโรงเรียนเบญจมราชูทิศ ราชบุรี
หมวดหมู่:บุคคลจากโรงเรียนสามเสนวิทยาลัย
หมวดหมู่:บุคคลจากคณะเศรษฐศาสตร์ มหาวิทยาลัยเกษตรศาสตร์